Feliksas Janušis

Feliksas Janušis (1867 m. spalio 10 d. Jogviluose, Ukmergės apskritis – 1920 m. sausio 31 d. Kretingoje) – gydytojas, vertėjas, istorikas, literatas, varpininkas, lietuviškos spaudos bendradarbis, Kretingos Garbės pilietis.

 Biografija 

1887 m. baigė Kauno gimnaziją, 1893 m. baigė Maskvos universiteto Medicinos fakultetą. Maskvoje dalyvavo slaptos lietuvių studentų draugijos veikloje, metus buvo jos pirmininkas, vėliau įsijungė į socialdemokratų judėjimą. Nuveždavo Maskvoje studijuojantiems lietuviams tuo metu draudžiamos spaudos.

Dirbo gydytoju Balbieriškyje, nuo 1895 m. – Kretingoje. Vanda Verbutienė. Istorijos puslapius pavarčius. Švyturys, 1989, birželio 1, p. 2. 1899 m. rugpjūčio 8 d. dalyvavo pirmojo lietuviško spektaklio Palangoje pastatyme, už tai iš Kretingos trejiems metams buvo ištremtas į Smolenską. Grįžo 1902 m. ir vėl dirbo gydytoju Kretingoje. Režisavo pirmąjį lietuvišką vaidinimą Kretingoje pagal A. Keturakio komediją „Amerika pirtyje“, miestelėnams parodytą 1907 m. Erika Kazlauskienė, 2005; Lina Buikienė, 2011. Feliksas Janušis.  Kretingos rajono savivaldybės Motiejaus Valančiaus viešoji biblioteka Pirmojo pasaulinio karo metu, 1914–1919 m. dirbo Jaroslavlyje, Maskvoje, Tartu. 1919 m. vėl grįžo į Lietuvą. 1919 m. Kretingos apskrities savivaldybės ligoninės vienas steigėjų, 1919-1920 m. – pirmasis jos vadovas.Žvilgsnis į praeitį. Kretingos ligoninei – 90.

1891–1892 m. ir 1895 m. bendradarbiavo laikraščiuose „Varpas“, 1892 m. – „Ūkininkas“, 1893 m. – „Apšvieta“, „Garsas“, 1894 m. – „Naujoji Gadynė“, 1900 m. – „Vienybė Lietuvninkų“.

Panaikinus spaudos draudimą, rašė į laikraščius 1905 m. – „Vilniaus žinios“, 1906 m. – „Lietuvos ūkininkas“. Išvertė V. Korolenkos apsakymą „Miškas ūžia“ (1891 m.), kitų autorių prozos kūrinių, išleido keletą mokslą populiarinančių darbų. Pasirašinėdavo slapyvardžiais: P. Jogvilietis, P. Jogv., P. Miškinis, Dr. J., J.J. 

 Bibliografija 
 Trumpa senovės lietuvių istorija, 1892 m.
 Pavargėlė, apysaka, 1893 m.
 Krumplių Jonas, apysaka, 1895 m.

 Literatūra 
 1. Vytautas Vanagas. Lietuvių rašytojų sąvadas, Vilnius: Lietuvos rašytojų sąjungos leidykla, 1996 m., p. 126.
 3. Lietuvių literatūros enciklopedija. Vilnius: Lietuvių literatūros ir tautosakos institutas, 2001 m., p. 198. ISBN 9986-513-95-2.

 Šaltiniai 

Kategorija:Lietuvos visuomenės veikėjai
Kategorija:Lietuvos kraštotyrininkai
Kategorija:Lietuvos rašytojai
Kategorija:Kretingos garbės piliečiai
Kategorija:Varpininkai